
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TURTO INVESTAVIMO IR UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ ĮSTATINIO KAPITALO DIDINIMO
2014 m. vasario 27 d. Nr. T-43
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 19 straipsnio 1 dalies 2 punktu ir 2 dalimi, Akcinių bendrovių įstatymo (Žin., 2000, Nr. 64-1914; 2003, Nr. 123-5574) 20 straipsnio 1 dalies 16 punktu, 29 straipsnio 6 dalimi, Vyriausybės 2007 m. liepos 4 d. nutarimu Nr. 758 (Žin., 2007, Nr. 80-3275) patvirtintu Sprendimo investuoti valstybės ir savivaldybių turtą priėmimo tvarkos aprašu bei atsižvelgdama į rajono savivaldybės administracijos 2014 m. vasario 17 d. pasiūlymą Nr. S-451, nusprendžia:

1. Perduoti uždarajai akcinei bendrovei „Šakių šilumos tinklai“ piniginį įnašą – 255750 (du šimtus penkiasdešimt penkis tūkstančius septynis šimtus penkiasdešimt) litų.

2. Padidinti uždarosios akcinės bendrovės „Šakių šilumos tinklai“ įstatinį kapitalą rajono savivaldybės piniginiu įnašu – 255750 (dviem šimtais penkiasdešimt penkiais tūkstančiais septyniais šimtais penkiasdešimčia) litų, išleidžiant 42625 (keturiasdešimt du tūkstančius šešis šimtus dvidešimt penkias) paprastąsias vardines 6 (šešių) litų nominalios vertės akcijas. Naujai išleidžiamų akcijų emisijos kaina lygi jų nominaliai vertei. Visos išleistos naujos emisijos akcijos priklauso rajono savivaldybei.


3. Įgalioti rajono savivaldybės administracijos direktorių pasirašyti akcijų pasirašymo sutartį.

4. Pavesti uždarosios akcinės bendrovės „Šakių šilumos tinklai“ generaliniam direktoriui parengti įstatų naują redakciją ir pateikti tvirtinti rajono savivaldybės administracijos direktoriui bei įregistruoti Juridinių asmenų registre.


5. Pavesti rajono savivaldybės administracijos Biudžeto ir turto skyriui pervesti uždarajai akcinei bendrovei „Šakių šilumos tinklai“ 255750 (dviejų šimtų penkiasdešimt penkių tūkstančių septynių šimtų penkiasdešimties) litų piniginį įnašą iš Savivaldybės veiklos pagrindinių funkcijų programos lėšų (kodas 07).

